open-index/open-wikipedia-markdown huggingface dataset:
La Moraleja

**La Moraleja** on varakas asuinalue Alcobendasin kaupungissa Madridin itsehallintoalueen pohjoisosassa Espanjassa. La Moraleja on espanjalainen versio Beverly Hillsistä, ja siellä asuu Espanjan varakkaimpia henkilöitä. La Moralejassa on suuria kartanoita, muutamia ylellisiä golfkenttiä, Espanjan kalleimpia yksityiskouluja ja urheilukerhoja.

La Moralejassa asuu rikkaita ja kuuluisia henkilöitä, kuten poliitikkoja, näyttelijöitä, liikemiehiä ja urheilijoita. La Moralejassa asuu tai on asunut José Antonio Camacho, Ava Gardner, David Beckham, Ronaldo, Belinda Peregrin ja Gonzalo Higuaín.

## Kuvia


Alcobendas - La Moraleja, Iglesia de Nuestra Señora de la Moraleja 8.jpg|Iglesia de Nuestra Señora de la Moraleja
Alcobendas - Urbanización La Moraleja 10.jpg
Alcobendas - La Moraleja, Centro de ocio Herón Diversia 03.jpg| Centro de Ocio Herón Diversia
Alcobendas - La Moraleja, Parque Empresarial Arroyo de la Vega, Edificio Sauce.jpg|
Alcobendas - La Moraleja, Parque Empresarial Arroyo de la Vega, Edificio Neinver 2.jpg


## Aiheesta muualla

* La Moralejan esittelyä Expaticassa
Kholera

**Kholera** on suomalaisen black metal -yhtye Setheryn ensimmäinen ja viimeiseksi jäänyt studioalbumi vuodelta 2004. Se julkaistiin 1. maaliskuuta 2004 levymerkillä Woodcut Records.

## Kappaleet
Kaikki kappaleet säveltänyt Sethery sekä sanoittanut Juha Henttunen ja Joni Lehto.

#
#
#
#
#
#
#
#

## Kokoonpano
* Juha Henttunen – laulu, kitara
* Kalle Karinen – kitara
* Jani Lehto – bassokitara
* Jani Suopajärvi – rummut
* Tommi Liukkonen – syntetisaattori

### Tuotanto
* Auvo "Viidentonnin Hanuri" Severinkangas – äänittäjä
* Ahti Kortelainen – miksaaja
* Mika Jussila – masteroija
* Turkka Rantanen – kansikuva, logo, layout

## Arviot
* Imperiumi.net: 

## Aiheesta muualla
* 
* Kholera discogs.com -sivustolla

## Lähteet
Sukupuu (televisiosarja)

**Sukupuu** (*Perfect Strangers*) on brittiläinen television minisarja, joka sai ensiesityksensä BBC Two -kanavalla vuonna 2001. Kolmiosaisen draamasarjan on käsikirjoittanut ja ohjannut Stephen Poliakoff, ja pääosia esittävät Michael Gambon, Lindsay Duncan, Matthew Macfadyen ja Claire Skinner. Sarja sai kaksi Royal Television Societyn palkintoa sekä Peabody-palkinnon.

## Juoni
Sarjan tarina sijoittuu kolmipäiväiseen Symonin suvun sukukokoukseen lontoolaisessa loistohotellissa. Raymond Symon (Gambon) osallistuu kokoukseen vastentahtoisesti yhdessä vaimonsa (Baker) ja poikansa Danielin (Macfadyen) kanssa. Pojalle suvun laajuus tulee yllätyksenä, koska isä ei ole pitänyt sukulaisiinsa yhteyttä. Daniel kuulee erilaisia tarinoita sukunsa historiasta ja muun muassa näkee valokuvan lastenjuhlista joissa ei muista olleensa. Keskeinen juonikuvio punoutuu hänen kahden serkkunsa (Claire Skinner ja Toby Stephens) ja heidän tätinsä (Lindsay Duncan) välille syntyneeseen skismaan heidän veljensä äkillisen kuoleman jälkeen. Raymond saa sairauskohtauksen pitäessään puhetta, ja jouduttuaan vuodelepoon alkaa arvostaa sukulaistensa luonteenpiirteitä, jotka kovasti muistuttavat hänen omiaan. Vanhat valokuvat näyttelevät suurta osaa tarinassa, aivan kuten Poliakoffin vuonna 1999 ensiesitetyssä minisarjassa *[[Valokuvien vangit]]*.

Michael Gambon ja Lindsay Duncan saivat rooleistaan Bafta-palkinnot, ja sarja palkittiin Baftassa vuoden parhaana draamasarjana. Royal Television Society antoi sarjalle kaksi palkintoa, muun muassa parhaan käsikirjoituksen palkinnon, ja lisäksi kolme ehdokkuutta.

## Aiheesta muualla
*''Sukupuu'' Yle Teeman sivuilla
Gertrude Weaver

**Gertrude Weaver** (o.s. **Gaines**) (4. heinäkuuta 1898 – 6. huhtikuuta 2015) oli maailman vanhin elossa ollut ihminen. Hän syntyi Arkansasissa lähellä Texasin rajaa. Hänestä tuli Yhdysvaltain vanhin elävä henkilö Dina Manfredinin kuoltua 17. joulukuuta 2012 ja maailman vanhin japanilaisen Misao Ōkawan kuoltua 1. huhtikuuta 2015.

Hän oli viimeinen elossa oleva vahvistetusti vuonna 1898 syntynyt henkilö. Weaver asui  Silver Oaks Health and Rehabilitation -nimisessä vanhainkodissa Arkansasin Camdenissa.

Weaverin kuoltua maailman vanhimmaksi eläväksi tuli yhdysvaltalainen Jeralean Talley.

## Lähteet
Jan van Goyen

**Jan van Goyen** ([]; 13. tammikuuta 1596 Leiden, Hollanti – 27. huhtikuuta 1656 Haag) oli Alankomaiden kultakauden aikana vaikuttanut taidemaalari. Hänet tunnetaan yhtenä hollantilaisen naturalistisen maisemamaalauksen edelläkävijöistä.

## Elämä ja ura
Van Goyen aloitti maalaamisen opiskelun kotikaupungissaan Leidenissä 10 vuoden ikäisenä. Van Goyen sai nuorena vaikutteita etenkin opettajaltaan Esaias van de Veldeltä, joka oli myös tunnettu naturalistinen maisemamaalari. Van Goyen matkusteli Alankomaissa ja Ranskassa ja maalasi erilaisia maisemia, kuten jokinäkymiä, merinäkymiä, kaupunkinäkymiä ja talvinäkymiä. Vuonna 1632 van Goyen muutti Haagiin, missä hän työskenteli suurimman osan ajastaan sen jälkeen.  

Van Goyen ei saanut juurikaan tilaustöitä ja hänen työnsä olivat halpoja verrattuna muiden aikakauden maalarimestareiden töihin. Saadakseen lisää tuloja Van Goyen toimi myös taulukauppiaana ja keinotteli maa- ja talokaupoilla ja tulppaaninsipuleilla. Hän menetti runsaasti rahaa vuoden 1637 tulppaanimaniassa ja joutui myymään omaisuuttaan vuosina 1652 ja 1654 julkisissa pakkohuutokaupoissa. Kuollessaan van Goyen oli maksukyvytön ja hänen leskensä joutui myymään perheen talon kattaakseen edesmenneen miehensä velkoja. 

## Tyyli
Van Goyenin varhaisteoksissa on nähtävissä aikakauden flaamilaisen maalaustaiteen ja varsinkin hänen opettajansa Esaias van de Velden vaikutus. Van Goyen maalasi useita pyöreitä teoksia. Noin vuonna 1626 Van Goyen ja muutamat muut Haarlemin maisemamaalarit alkoivat maalata lähes monokromaattisia realistisia teoksia. Tyylistä tuli erittäin suosittu. Van Goyenin tyylille oli ominaista yksinkertainen sommittelu, matala horisontti, kevyt ote sekä ilmavuus ja valoisuus. Hänen maalauksiensa monokromaattiseen väriskaalaan kuului etenkin vaaleanvihreää ja kellanruskeaa. 

Noin vuodesta 1643 alkaen van Goyen alkoi vähitellen hylätä monokromaattista tyyliä ja siirtyä vähitellen luonnonmukaisempaan väriskaalaan ja kirkkaampiin väreihin. Kirkkaimmat värit toimivat huomioväreinä, esimerkiksi maisemaan sommiteltujen ihmisten vaatteissa.

Monokromaattisen tyyli mahdollisti hyvin nopean työskentelyn. Van Goyen oli erittäin tuottelias ja häneltä tunnetaan noin 1200 maalausta sekä noin 800 etsausta tai piirrosta. 

## Lähteet

## Aiheesta muualla
Close My Eyes – rakasta minua

**Close My Eyes – rakasta minua** (*Close My Eyes*) on brittiläinen draamaelokuva vuodelta 1991. Sen on käsikirjoittanut ja ohjannut Stephen Poliakoff, ja sen pääosia näyttelevät Clive Owen, Alan Rickman ja Saskia Reeves.

## Juoni
1980-luvulle, Margaret Thatcherin ajan Britanniaan sijoittuva kolmiodraama tutkii insestisen suhteen ja AIDSin aiheuttamia paineita ja tuskaa. Rikkoutuneesta avioliitosta syntyneet sisarukset Richard (Clive Owen) ja Natalie (Saskia Reeves) ovat kasvaneet eri perheissä. Aikuisina he huomaavat tuntevansa kiellettyä vetoa toisiinsa. Richard on menestyvä arkkitehti, Natalie yksinäinen ja elämäänsä tyytymätön rikkaan sijoittajan (Rickman) rouva. Hän viettelee Richardin ja saa molempien elämän pois raiteiltaan.

## Näyttelijät

## Tuotanto
Elokuva on laajennettu versio Poliakoffin teatterinäytelmästä *Hitting Town*. Näytelmään verrattuna siihen on lisätty AIDS-tematiikkaa sekä tunnelmia Lontoon Docklands-alueen kaoottisesta rakentamisesta 1980-luvulla. Elokuvan läpi kulkeva visuaalinen teema on vanhan korvautuminen uudella.

## Vastaanotto
*Helsingin Sanomien* Pertti Avolan mielestä elokuva ei ole sukurutsa-aiheestaan huolimatta sensationalistinen eikä ahdistava, vaan pääpaino on 1990-luvun taitteen tunneilmaston tarkkailussa ja tyylilajina varsinkin loppua kohden on hiljainen tapakomedia.

*Close My Eyes – rakasta minua* voitti Evening Standard -lehden palkinnon vuoden parhaana elokuvana.

## Lähteet
Mike Brennan

**Michael Brennan** (s. 24. tammikuuta 1986 Smithtown, New York, Yhdysvallat) on yhdysvaltalainen uransa päättänyt jääkiekkopuolustaja. Hän oli pelityyliltään peruspuolustaja, joka osaa pelata myös varsin hyvää fyysistä peliä. Brennan laukoi oikealta.

## Ura
### Seuraura
Brennan pelasi vuodet 2002–2004 Yhdysvaltain maajoukkueen kehitysohjelman mukana. Vuodet 2004–2008 hän kävi Boston Collegea, jossa Brennan voitti Hockey Eastin mestaruuden vuosina 2005, 2007 ja 2008 sekä koko NCAA:n mestaruuden vuonna 2008. Hänet valittiin noista jokaisena vuotena myös Hockey Eastin akateemiseen tähdistökentälliseen. Kaudella 2006–2007 Brennan toimi BC:n varakapteenina ja viimeisellä, NCAA:n mestaruuteen päättyneellä kaudellaan 2007–2008 joukkueensa kapteenina.

Brennania ei koskaan . Hän teki vapaana pelaajana kaksivuotisen tulokassopimuksen Chicago Blackhawksin kanssa huhtikuussa 2008. Brennan pelasi molemmat sopimuskautensa kokonaan farmijoukkue Rockford IceHogsissa, AHL:ssä. Tulokaskausi 2008–2009 toi hänelle 64 runkosarja- ja kahdessa playoff-ottelussa kuusi syöttöpistettä. Kaudeksi 2010–2011 Brennan teki AHL-sopimuksen Toronto Marliesin kanssa. Kaudeksi 2011–2012 hän siirtyi puolestaan Lake Erie Monstersiin. Brennan osallistui myös NHL-joukkue Colorado Avalanchen harjoitusleirille. Oltuaan alkukauden 2012–2013 vapaana pelaajana hän teki marraskuussa 2012 sopimuksen ECHL-joukkue Florida Everbladesin kanssa. Yhdeksän siellä pelatun ottelun jälkeen joukkue lainasi Brenninin loppukaudeksi sarjatasoa ylemmäs AHL-joukkue Worcester Sharksiin.

Kaudeksi 2013–2014 Brennan siirtyi vuoden mittaisella sopimuksella Saksan DEL-liigan Iserlohn Roostersiin. Oltuaan alkukauden 2014–2015 vapaana pelaajana hän siirtyi loppukauden kattavalla ja kahden kuukauden koeajan sisältäneellä sopimuksella SM-liigan nousijajoukkue Vaasan Sportin paitaan. Brennan sai marraskuun lopulla jatkosopimuksen loppukaudeksi. Hän oli tehoilla 7+7=14 joukkueen eniten maaleja tehnyt puolustaja sekä tehokkain puolustaja Oskari Mannisen kanssa. Brennan sijoittui 129 minuutillaan SM-liigan jäähypörssissä toiseksi edellään vain TPS:n Otto Karvinen. Kesäkuussa 2015 hän teki vuoden mittaisen jatkosopimuksen Sportin kanssa.

### Maajoukkueura

Brennan pelasi alle 18-vuotiaiden MM-kilpailuissa vuonna 2004, jolloin hän voitti hopeaa.

## Tilastot

## Lähteet
*
*

### Viitteet
Asenso Ampim

**Nana Asenso Ampim** (s. 7. joulukuuta 1988 Accra) on ghanalais-yhdysvaltalainen koripalloilija. Hän pelaa ominaisimmillaan joko pienenä laitahyökkääjänä tai isona laitahyökkääjänä. Yhdysvaltalaisessa Columbian yliopistossa neljä kautta pelannut Ampim on pelannut ammattilaisena Etelä-Korean ja suomalaisen Tampereen Pyrinnön lisäksi Libanonissa ja Virossa.

## Pelaajaura

Ghanan Accrassa syntynyt ja Yhdysvalloissa The Groton Schoolissa high schoolinsa käynyt Ampim pelasi yliopistokoripalloa Columbian yliopistossa neljä kautta vuosina 2007–2011.

Yliopiston jälkeen Ampim suuntasi Yhdysvaltain ulkopuolelle. Hän pelasi kauden 2012–2013 libanonilaisessa Antranik SC:ssä 23,3 pisteen ja 12,0 levypallon ottelukohtaisilla keskiarvoilla. Seuraavaksi kaudeksi Ampim siirtyi virolaiseen Tallinna Kaleviin, jossa hän pelasi Meistriliigan lisäksi Baltian liigaa. Viron pääsarja Meistriliigassa Ampim oli toiseksi paras pisteidentekijä ja otti kolmanneksi eniten levypalloja. Kalev sijoittui runkosarjassa viidenneksi ja selviytyi välieriin asti, joissa se hävisi Tartu Ülikool/Rockille. Pronssiottelussa Rakvere Tarvas voitti Kalevin, joka sijoittui neljänneksi. Baltian liigassa Kalev jäi alkulohkonsa viimeiseksi. Ampim pelasi Baltian liigassa neljä ottelua 15,5 pisteen ja 8,3 levypallon keskiarvoilla.

Syksyllä 2014 Ampim teki sopimuksen suomalaisen Tampereen Pyrinnön kanssa. Pyrintö pelasi Korisliigan lisäksi Baltian liigaa. Korisliiga-debyytissään Ampim teki sarjan piste-ennätyksensä Tapiolan Honkaa vastaan tehtyään 24 pistettä ja otettuaan 15 levypalloa. Lisäksi häntä rikottiin viidesti. Jo kuuden Korisliigaottelun jälkeen, lokakuun lopussa, Ampim siirtyi eteläkorealaiseen Soul Samsung Thundersiin. Etelä-Koreassa Ampimin palkka kasvoi satoihintuhansiin euroihin per kausi.

## Pelityyli

Ampim on monipuolinen heittäjä ja pystyy puolustamaan vastustajaa tämän pelipaikasta riippumatta. Ampimin kyky pelata kolmiopeliä oli tärkeässä roolissa hänen siirtyessään Pyrintöön. Hänen on kuvailtu olevan urheilullinen ja nopea sekä pelaavan kovaa.

## Lähteet
* Asenso Ampim  baskethotel.com
* Asenso Ampim  fiba.com 
* Profiili eurobasket.com 
* Asenso Ampim  Baltic Basketball League 

### Viitteet
Beata Harju

**Beata Harju** (s. 1990 Helsinki) on suomalainen näyttelijä, elokuvantekijä ja käsikirjoittaja. Hän on yksi vuonna 2014 valmistuneen animaatioelokuvan *[[Muumit Rivieralla]]* käsikirjoittajista, ja myös ääninäyttelee elokuvassa Mymmeliä ja Laivakissaa. Harju on esiintynyt Svenska Teaternin näytelmissä *Kuka Pelkää Virginia Woolfia?* ja *August: Osage County* vuosina 2012–2013. Hän on valmistunut New Yorkin Sarah Lawrence College -yliopistosta ja Professional Performing Arts School -lukiosta. 

## Lähteet
*IMDB
*beasbox.com
Kajastus (albumi)

**Kajastus** (eng. **Will O’ The Wisp**) on suomalaismuusikko Sakari Kukon soolouran debyyttialbumi vuodelta 1979. Albumilla hänen lisäkseen soittaa kansanmusiikkiyhtye Piirpaukessa vaikuttaneet Hasse Walli ja Antti Hytti. 

Levyn kansitekstit on laatinut Henrik Otto Donner, jonka mukaan albumi pyrkii kuvaamaan Suomea muun muassa erilaisten äänien ja tunnelmien kautta. Kajastuksen A-puoli käsittelee maata ja B-puoli merta. Levyllä kuullaan sen tuottajan Richard Stanleyn keräämiä ääniefektejä, joita ovat esimerkiksi erilaiset luonnon ja eläinten äänet. Merta kuvaava B-puoli on sähköisemmin toteutettu kuin akustinen A-puoli ja se sisältää muun muassa Hasse Wallin sähkökitaraa.

Albumi julkaistiin Kerberos-levymerkillä LP-levynä kahdella eri kansitaiteella. Vuonna 1991 albumi julkaistiin CD-muodossa Sakari Kukko & Piirpauken *[[Kirkastus]]*-albumin (1981) kanssa. Albumi julkaistiin CD-painoksena uudelleen vuonna 2011. 

 
## Kappaleet
Kaikki kappaleet on sovittanut S. Kukko.

### A-puoli (Maa / Land)
# 
# 
# 
# 
# 
# 

### B-puoli (Meri / Water)
# 
# 
# 
# 
#  

## Kokoonpano
* Sakari Kukko

### Solistit
* Nils-Aslak Valkeapää – joiku (5)
* Arja Lehtimäki – laulu (1)
* Merja Lehtimäki – laulu (1)

### Muut muusikot
* Hasse Walli – kitarat / lyömäsoittimet
* Antti Hytti – kontrabasso / sormipiano

### Tuotanto
* Riitta Nelimarkka – etukannen maalaus
* Moonshine – kuva ja ulkoasu
* Timo Tarvainen – äänittäjä (SoundTrack-äänitysstudiot)
* Markus Vikstedt – äänittäjä (SoundTrack-äänitysstudiot)
* Richard Stanley – tuotanto 

## Lähteet
* Kajastus Fono-äänitetietokanta

### Viitteet
Ballard

**Ballard** voi tarkoittaa seuraavia:

;Paikkoja:
* Ballard, Kaliforniassa sijaitseva väestönlaskennallinen asuinpaikka
* Ballard, Missourissa sijaitseva yhteisö
* Ballard, Utahissa sijaitseva kunta
* Ballard, kaupunginosa Seattlessa, Washingtonissa
* Ballardin piirikunta Kentuckyssa

;Henkilöitä:
* Adelaide Lambert-Ballard (1907–1996), yhdysvaltalainen uimari ja olympiavoittaja
* Alimi Ballard (s. 1977), yhdysvaltalainen näyttelijä
* Antonio Ballard (s. 1988), yhdysvaltalainen koripalloilija
* Carroll Ballard (s. 1937), yhdysvaltalainen elokuvaohjaaja
* Edna Ballard (1886–1971), yhdysvaltalainen I Am -liikkeen vaikuttaja, Guy Ballardin puoliso
* George Alexander Ballard (1862−1948), brittiläinen amiraali ja historioitsija
* Glen Ballard (s. 1953), yhdysvaltalainen lauluntekijä, sanoittaja ja musiikkituottaja
* Greg Ballard (s. 1954), yhdysvaltalainen republikaanipoliitikko
* Guy Ballard (1878–1939), yhdysvaltalainen teosofi, I Am -liikkeen perustaja
* Hank Ballard (1927–2003), yhdysvaltalainen rhythm and blues- ja doo-wop-laulaja ja lauluntekijä
* J. G. Ballard (1930–2009), brittiläinen kirjailija
* Josh Ballard (s. 1979), yhdysvaltalainen laulaja ja pianisti
* Kaye Ballard (1925–2019), yhdysvaltalainen näyttelijä
* Keith Ballard (s. 1982), yhdysvaltalainen jääkiekkoilija
* Lucien Ballard (1908–1988), yhdysvaltalainen elokuvaaja
* M. Russell Ballard (1928–2023), yhdysvaltalainen mormonijohtaja ja liikemies
* Robert Ballard (s. 1942), yhdysvaltalainen merentutkija ja meriarkeologi
* Russ Ballard (s. 1979), englantilainen muusikko ja lauluntekijä
Whole Foods Market

**Whole Foods Market** on yhdysvaltalainen elintarvikekauppojen ketju, joka on erikoistunut luomuelintarvikkeisiin, ja valikoimiin kuuluu myös terveyttä edistäviä elintarvikkeita. Whole Foods Marketin tuotteet ovat kalliimpia kuin tavanomaisten elintarvikekauppojen tuotteet. Useita Whole Foodsin tuotteita ei saa tavanomaisista elintarvikekaupoista. Whole Foods Marketin pääkonttori sijaitsee Austinissa, Texasissa.

Kesäkuussa 2017 Amazon.com-verkkokauppa ilmoitti ostavansa Whole Foods Marketin 13,4 miljardilla Yhdysvaltain dollarilla.

Alkuvuodesta 2018 yrityksellä oli 479 myymälää ja 91&nbsp;000 työntekijää.

## Lähteet

## Aiheesta muualla
Strule

**Strule** on 28 kilometriä pitkä joki Pohjois-Irlannissa. Joki saa alkunsa Drumragh- ja Camowenjokien yhdistyessä Omaghin kaupungin keskustassa. Sieltä joki virtaa luoteeseen Strabanen kaupunkiin ja yhdistyy Dergin kanssa muodostaen Mournejoen.

Strulen valuma-alue on 109 neliökilometriä. Jokeen liittyy vähän ennen Strabanea Owenkillewjoki. Strule on merkittävä lohen ja taimenen kalastusalue.

## Lähteet

## Aiheesta muualla
Virret (Sakari Kukon albumi)

**Virret – Spirituals from the North** on vuonna 2001 julkaistu Sakari Kukon toinen sooloalbumi, joka ilmestyi 22 vuotta hänen ensimmäisen soololevynsä *[[Kajastus (albumi)|Kajastuksen]]* jälkeen. Se sisältää yksitoista Suomen evankelis-luterilaisen kirkon uudesta virsikirjasta löytyvää virttä sekä kolme hengellistä sävellystä, joista yksi on ruotsalainen Taalainmaalta peräisin oleva kansansävelmä. Albumi ilmestyi Vanhan virsikirjan 300-vuotisjuhlavuotena.

Virret-levy oli alun perin tarkoitus toteuttaa duona pianisti Samuli Mikkosen kanssa kirkkouruilla ja puhaltimilla, mutta lopulta Kukko päätyi ottamaan mukaan Mikkosen koko kolmehenkisen kokoonpanon. Musiikilliselta tyylilajiltaan albumi edustaa jazzia ja siltä löytyy myös runsaasti improvisaatiota.
 
## Muusikot
*Sakari Kukko – huilu, saksofoni
*Samuli Mikkonen – piano
*Ulf Krokfors– kontrabasso
*Mika Kallio – rummut

## Kappaleet
Virsien numerointi on vuoden 1986 virsikirjasta.
#  (virsi nro 381)
#  (virsi nro 440)
#  (virsi nro 361)
#  (säv. ruotsalainen kansansävelmä ja Oskar Lindberg)
#  (virsi nro 435)
#  (virsi nro 621)
#  (virsi nro 409)
#  (virsi nro 504)
#  (virsi nro 631)
#  (säv. Samuli Mikkonen, Sakari Kukko ja Joel Blomqvist)
#  (virsi nro 195)
#  (virsi nro 48)
#  (virsi nro 604)
#  (säv. Samuli Mikkonen ja P. J. Hannikainen)

## Lähteet
*Virret Fono-äänitetietokanta

### Viitteet
Kehrer Verlag

**Kehrer Verlag** on saksalainen taidekirjojen kustantamo, joka on erikoistunut valokuvaan, kuvataiteisiin ja äänitaiteeseen. Kustantamon on perustanut 1995 Klaus Kehrer. Kustantamon toimitilat ovat Heidelbergissa vanhassa suojellussa keramiikkatehtaassa. Lisäksi sillä on näyttelytila Berliinissä Prenzlauer Bergissä ja toukokuussa 2014 avattu Galerie Kehrer.

Kustantamo julkaisee vuosittain satakunta nimikettä.

## Aiheesta muualla
*
* Kehrerverlag.com 
* Artbooksheidelberg.com
Taisto School Power

**Taisto School Power** on osa Nuoren Suomen-kampanjaa, jonka tarkoituksena on yläkouluikäisten lihaskunnon kehittäminen.

Vuonna 2012 alkaneeseen vuosittaiseen tapahtumaan on osallistunut yli 216&nbsp;000 nuorta. Tapahtumasta näytettiin Yle TV2-kanavalla minisarja Taisto – koulujen kisa. Keväällä 2014 seitsenosainen ohjelmasarja keräsi yhteensä 700 000 katsojaa.

Taisto-kampanja koostuu treenijaksosta sekä Taisto School Power –kilpailuista. Treenijakso haastaa kehittämään omaa lihaskuntoaan monipuolisten ja innostavien treenivinkkien avulla. Kilpailuissa ratkaistaan Suomen kovakuntoisimman yläkoulun titteli.

## Taiston mestarit
* 2012 Liperin koulu
* 2013 Liperin koulu
* 2014 Pyhäselän koulu

## Aiheesta muualla
* Taiston kotisivu
Major League Baseball -kausi 1938

**Major League Baseball -kauden 1938** päätteeksi pelatussa World Series -ottelusarjassa kohtasivat New York Yankees ja Chicago Cubs. Kuudes MLB:n All-Star -ottelu pelattiin Crosley Fieldilla, Cincinnatissa, Ohiossa, 6. heinäkuuta 1938. NL voitti juoksuin 4–1. 

## Runkosarjan sarjataulukot

 

## Aiheesta muualla

* Baseball almanakka - American League 1938 
* Baseball almanakka - National League 1938 
* Baseball almanakka - World Series 1938 
* Baseball almanakka - All-Star Game 1938
Amateur World Series 1938

**Amateur World Series** oli maajoukkueiden välinen baseball-turnaus, myöhemmältä nimeltään **World Cup**, josta käytettiin myös nimitystä Baseballin maailmanmestaruuskilpailut. Vuonna 1938 Yhdysvaltain ja Ison-Britannian maajoukkueet kohtasivat viiden ottelun sarjassa, jonka voittajalle myöhemmin myönnettiin ensimmäisen amatöörien maailmanmestarin arvo. Yhdysvaltain joukkue oli koottu opiskelijoista, ja se valmistautui vuoden 1940 olympiakisoihin. Ison-Britannian joukkue koottiin Lontoon ja Yorkshiren liigapelaajista, ja siinä oli myös kanadalaissyntyisiä pelaajia. 

## Otteluohjelma

## Lähteet
* projectcobb
* http://www.baseball-reference.com/bullpen/1938_Amateur_World_Series
Kadmiumkarbonaatti

**Kadmiumkarbonaatti** (CdCO3) on epäorgaaninen kadmium- ja karbonaatti-ioneista muodostuva ioniyhdiste. Yhdistettä voidaan käyttää muiden kadmiumyhdisteiden kuten väriaineiden valmistukseen. Luonnossa kadmiumkarbonaattia esiintyy harvinaisena otaviittimineraalina.

## Ominaisuudet
Kadmiumkarbonaatti on huoneenlämpötilassa valkoista kiteistä tai jauhemaista ainetta. Sen alkeiskoppi on rakenteeltaan ortorombinen ja muistuttaa kalsiitin rakennetta. Kidevedettömän yhdisteen lisäksi tunnetaan myös kidevedellinen hemihydraatti (CdCO3·½H2O). Kadmiumkarbonaatti ei liukene veteen, mutta on liukoinen ammoniakki- ja syanidiliuoksiin kompleksi-ionien muodostumisen vuoksi. Happoihin se liukenee muiden karbonaattien tavoin vapauttaen hiilidioksidia. Kuumennettaessa 330&ndash;360 °C:n lämpötilaan kadmiumkarbonaatti hajoaa kadmiumoksidiksi ja hiilidioksidiksi.
:CdCO3 → CdO + CO2

## Valmistus ja käyttö
Kadmiumkarbonaatti on veteen liukenematonta ja sitä voidaan valmistaa saostamalla karbonaattiliuoksen avulla liukoisen suolan kuten kadmiumsulfaatin vesiliuoksesta. Tyypillisesti saostavana reagenssina käytetään ammoniumkarbonaattia, koska alkalimetallikarbonaattien kuten natriumkarbonaatin käyttö johtaa usein hydroksi- tai oksikarbonaattien muodostumiseen. Toinen tapa valmistaa yhdistettä on kadmiumkloridin kuumentaminen yhdessä urean kanssa suljetussa koeputkessa 200 °C:n lämpötilaan.
:CdSO4(aq) + (NH4)2CO3(aq) → CdCO3(s) + (NH4)2SO4(aq)

Kadmiumkarbonaattia käytetään muiden kadmiumyhdisteiden kuten kadmiumkloridin, kadmiumbromidin ja kadmiumsulfidin valmistamiseen. Näistä kadmiumsulfidia käytetään keltaisena tai punaisena väriaineena kadmiumkeltaisen tai -punaisen nimellä.

## Lähteet
Etnografinen museo (Tukholma)

**Etnografinen museo** () on Tukholman Gärdetin kaupunginosassa toimiva museo. Se on yksi Ruotsin valtion neljästä maailmankulttuurien museosta. Etnografinen museo esittelee maailman eri kansojen historiallisia esineitä. Se oli pitkään osa Ruotsin luonnonhistoriallista museota. Museoon on ilmainen sisäänpääsy.

Puisen museorakennuksen suunnittelivat kilpailun pohjalta arkkitehdit Jan Gezelius ja Gunnar Mattsson, ja se rakennettiin 1977–1978. Rakennus voitti myöhemmin Kasper Salin -arkkitehtuuripalkinnon. Museo avattiin 1980.

Museon pihalla seisoo Kanadan Brittiläisessä Kolumbiassa asuvien haisla-intiaanien veistämä yhdeksän metriä korkea G’psgolox-toteemipaalu. Paikalla oli alun perin vuonna 1872 veistetty toteemipaalu, joka oli tuotu Ruotsiin 1920-luvulla, mutta se palautettiin vuonna 2006 haisla-kansan pyynnöstä Kanadaan. Tilalle pystytettiin haislojen lahjoittama kopio toteemipaalusta.

## Lähteet

## Aiheesta muualla

*Museon kotisivu
Itä-Aasian museo

**Itä-Aasian museo** () on kulttuurihistoriallinen museo Tukholman Skeppsholmenilla. Se on yksi Ruotsin valtion neljästä maailmankulttuurien museosta. Itä-Aasian museon pohjana oli valtion itäaasialainen kokoelma, joka perustettiin 1926 Johan Gunnar Anderssonin Kiinasta tuomien esineiden ympärille.

Museorakennus sijaitsee Moderna museetin ja Skeppsholmenin kirkon vieressä. Kyseessä on Ruotsin laivaston käytössä ollut historiallinen rakennus, joka rakennettiin alun perin vuonna 1663 köydenpunomoksi. Se muutettiin 1699–1700 arkkitehti Nicodemus Tessin nuoremman suunnitelmien mukaan kuninkaallisten drabanttien talliksi ja myöhemmin laivaston ammus- ja tarvikevarastoksi. Myöhemmin sitä on useasti muutettu, viimeksi vuonna 1963 museokäyttöön.

## Lähteet

## Aiheesta muualla

*Museon kotisivu
Chipewyanin kieli

**Chipewyan** eli **dëne** on Kanadassa asuvien chipewyan-intiaanien puhuma athabasca-kieli, jota puhuu äidinkielenään  ihmistä˔ Se on yksi Luoteisterritorioiden provinssin virallisista kielistä.

Chipewyan-intiaanit käyttävät kielestään nimeä *dëne*. Termi ”chipewyan” oli vihollisen käyttämä nimi ja sitä pidetään halventavana. Suomeksi chipewyan on kuitenkin suositeltu nimi kielelle.

## Lähteet
Myrskylasi

**Myrskylasi** eli **säälasi** on sään ennustamista varten kehitetty laite, joka koostuu nesteellä täytetystä lasiastiasta. Laitteen toiminta perustuu lasin sisällä olevan nesteen ulkonäön muutokseen, minkä perusteella voidaan yrittää ennustaa erilaisia säätiloja. Nykyaikaiset kokeet eivät ole kyenneet todistamaan myrskylasin toimivuutta.

Säälasi eli poroskooppi on keksintö, jolla piti voitaman ennustaa säätä. Se oli vääriin edellytyksiin perustuva säänennustuskoje, umpinainen putki, joka sisälsi alkoholiin liuennetun salpietarin, salmiakin ja kamferin sekä veden sekoitusta. Liuoksen kiteytvmisilmiöiden oli tarkoitus ennustaa odotettavissa olevaa säätä siten, ettil kauniin ilman edellä pohjakerros on pilven-tapaisesti samea, päällimmäinen kerros kirkas, huonon sään edellä pintakerros samea.

## Kuvaus
Lasin sisällä oleva neste koostuu useista eri aineista, useimmiten tislatusta vedestä, etanolista, salpietarista, ammoniumkloridista ja kamferista. Seoksen kehitti amiraali Robert FitzRoy, joka käytti myrskylaseja säätilojen ennustamiseen matkoillaan Charles Darwinin kanssa HMS ''Beaglella''.

Matkoillaan FitzRoy seurasi tarkasti myrskylasin käyttäytymistä ja dokumentoi sen toimintaa eri säätiloissa:
*Nesteen ollessa kirkasta, on tiedossa kirkasta ja selkeää säätä.
*Nesteen ollessa sameaa, on sää pilvinen, mahdollisesti sateinen.
*Jos nesteessä on pieniä täpliä, odotettavissa on sumua.
*Mikäli neste on samea ja siellä on pieniä kidekukkia, on tiedossa kesällä myrskyistä säätä tai talvella lumisadetta.
*Jos nesteessä on pieniä kiteitä kirkkaana talvipäivänä, on tiedossa lumisadetta.
*Suuret hiutaleet nesteessä kertovat kesäisin pilvisyydestä ja talvisin lumisateesta.
*Jos pohjalle alkaa kertyä kristalleja, on pakkanen kiristymässä.
*Pitkät kiteet lasin yläosassa kertovat tuulisesta säästä.

Britteinsaaria koettelivat vuonna 1859 pahat myrskyt. Britannian kruunu reagoi jakamalla myrskylaseja monille pienille kalastajayhteisöille, joilta laivaväki kysyi neuvoa ennen merille lähtöä. Myrskylasit tulivat sitten tunnetuiksi nimellä ”FitzRoyn ilmapuntari”.

## Tarkkuus
Artikkelissa ”Journal of Crystal Growth” julkaistun kokeen mukaan lämpötilan muutos on ainoa tekijä, joka saa aikaan kiteiden kasvamisen myrskylasissa.

Cecil Adams suoritti epävirallisia kokeita myrskylaseilla ja huomasi, että myrskylasin onnistuminen sään ennustamisessa on verrattavissa sattumaan.

## Ainesosat
* 2,5 g salpietaria
* 2,5 g ammoniumkloridia
* 33 ml tislattua vettä
* 40 ml etanolia
* 10 g kamferia 

Kuumenna tislattu vesi ja sekoita joukkoon salpietari ja ammoniumkloridi. Lisää lopuksi etanoli ja kamferi. Kaada valmis seos korkilla suljettuun koeputkeen.

## Katso myös
*Barometri

## Lähteet

## Aiheesta muualla

*Shtormglass: analysis of recipes, research
*Admiral FitzRoy's remarks on barometers and thermometers
*Contemporary design
* Kiteiden ulkonäkö myrskylasissa sään muuttuessa (video) - YouTube
Tekniikan museo (Tukholma)

**Tekniikan museo** () on museo Tukholman Gärdetin kaupunginosassa.

Museo on perustettu vuonna 1924. Sen kokoelmat käsittävät nykyisin noin 55&nbsp;000 esinettä, joista noin 4&nbsp;500 kerrallaan on näytteillä. Pääosa kokoelmista on vuosien 1860 ja 1930 välisenä aikana valmistettuja esineitä ja laitteita. Ragnar Hjorthin suunnittelema museorakennus on valmistunut 1934–1936 ja niin sanottu Teknorama-siipi 1964. Viereisessä rakennuksessa toimivat Ruotsin poliisimuseo ja kansallisurheilumuseo.

## Lähteet

## Aiheesta muualla

*Museon suomenkielinen kotisivu
Salsalbé

**Salsalbé** (myös *Sasalbé*) on maalaiskunta Moptin alueen Moptin piirissä Malissa. Sen keskuskylä N’Gourema Toboro sijaitsee Nigerjoen sisämaasuistossa 56 kilometriä Moptista länteen. Kunnassa on 6&nbsp;000 asukasta (vuonna 2009).

## Maantiede
Salsalbén kunta rajoittuu idässä Moptin piirin Koubayen ja etelässä Ouro Modin, lounaassa Djennén piirin Togué Morarin, lännessä Ténenkoun piirin Ouro Guirén ja Ouro Ardon sekä pohjoisessa Togoro Kotian kuntiin. 

Kunnan alueesta neljä viidesosaa on Nigerin ja sen haarajoen Diakan tulvatasankoa. Vesistöjä ovat Nigerin haarajoet Ballel, Bouroudhé, Fakolewel, Kagnawol, Koulé Gnagné, Koulé Kagna, Mayel Sango, Mayo Diboli, Mayo Kouna ja Mayo Sango. Luonnonvarainen kasvillisuus käsittää tulvaniittyjä ja metsiä. Seutu kuuluu Sahelin vyöhykkeeseen.

## Asutus
Kuntaan kuuluu yhdeksän kylää: Belanguel, Borgo, Diolel, Kouna, N’Gourema Bacoure, N’Gourema Feya, N’Gourema Lanagoti, N’Gourema Toboro ja Welingara. Niistä suurin on yli tuhannen asukkaan Borgo. N’Gourema Toborossa asukkaita on 800.

Asukkaat ovat fulbeja, rimaibeja ja bozoja. Yleisimmät kielet ovat fulani ja bozo.

## Liikenne, elinkeinot ja palvelut
Kunnan liikenneyhteydet ovat huonot. Tulva-aikaan ainoa liikenneväline on vene. Lisäksi käytetään hevoskärryjä ja moottoripyöriä.

Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi (69 % tuotannosta), hirssi (28 %), maissi (3 %), lehmänpapu, maapähkinä ja vihannekset. Bozojen ja somonojen vuotuisesta 75 tonnin kalansaaliista suuri osa myydään tuoreena, kuivattuna tai savustettuna Moptiin ja Ténenkouhun. Lisäksi harjoitetaan kaupankäyntiä, pienimuotoista keräilyä ja käsityöammatteja. Teollisuutta tai matkailupalveluja ei ole.

Kylissä toimii kaksi alakoulua, koulutus- ja kehittämiskeskus (CED) ja lukutaitokeskus. N’Gourema Toborossa on hyvin vaatimaton terveyskeskus ja eläinapteekki. Vesihuolto käsittää kaivoja ja porakaivoja. Muita palveluja ovat muutama kauppa, rehuvarasto ja N’Gourema Feyan pieni tori.

## Lähteet
* 

### Viitteet
Timothée Kolodziejczak

**Timothée Kolodziejczak** (s. 1. lokakuuta 1991 Avion, Ranska) on ranskalainen jalkapalloilija. Hän edustaa ranskalaista AS Saint-Étienneä ja on pelipaikaltaan joko keskuspuolustaja tai vasen laitapuolustaja.

## Seurajoukkueura
21. elokuuta 2008 Kolodziejczak siirtyi Ranskan pääsarjan seitsenkertaisen mestarin Olympique Lyonnaisin riveihin. Siirto toteuttiin lainasopimuksena, johon liittyi osto-optio kauden päätteeksi Lensin vaatimaan vähintään 3 miljoonan euron siirtokorvaukseen. Siirtoikkunan muista hankinnoista johtuen, Kolodziejczakia ei valittu joukkueen harjoituskaudelle vaan joukkueen silloinen päävalmentaja Claude Puel lähetti hänet maan neljännekski korkeimmalle sarjatasolle Championnat de France amateuriin. Ensiesiintymisensä seuran reservijoukkueessa hän teki 13. syyskuuta 2008 paikallisvastustaja Saint-Étiennen reservijoukkuetta vastaan. Kaksi kuukautta myöhemmin hän sai kutsun edustusjoukkueeseen 23. marraskuuta 2008 pelattavaan otteluun Paris Saint-Germainia vastaan. Hän teki samaisessa ottelussa myös ensiesiintymisensä ammattilaistasolla, kun hänet vaihdettiin kentälle loukkaantuneen Anthony Réveillèren tilalle. Kauden jälkeen Kolodziejczak teki joukkueen kanssa nelivuotisen sopimuksen ja hänestä maksettiin 2,5 miljoonan euron siirtokorvaus.

Kesällä 2012 Kolodziejczak siirtyi Niceen nelivuotisella sopimuksella. Hän pelasi joukkueessa kahden kauden aikana kaiken kaikkiaan yhteensä 82 ottelua ja teki niissä neljä maalia.

29. elokuuta 2014 Kolodziejczak teki nelivuotisen sopimuksen espanjalaisseura Sevillan kanssa. Hänestä maksettiin arviolta noin 4 miljoonan euron siirtokorvaus.

## Lähteet

## Aiheesta muualla
* Timothée Kolodziejczakin esittely ja tilastot L'Équipen sivustolla
Sergio Rico

**Sergio Rico González** (s. 1. syyskuuta 1993 Sevilla, Espanja) on espanjalainen jalkapallomaalivahti. Hän edustaa Qatar Stars Leaguessa pelaavaa Al-Gharafaa.

## Seurajoukkueura
Rico on kotikaupunkinsa jalkapalloseura Sevilla Fútbol Clubin junioriakatemian kasvatti. Ensiesiintymisensä seuran reservijoukkueessa hän teki vuonna 2011. 1. heinäkuuta 2013 hän solmi kaksivuotisen sopimuksen seuran kanssa.

14. syyskuuta 2014 Rico teki ensiesiintymisensä seuran edustusjoukkueessa ottelussa Getafea vastaan, kun joukkueen molemmat maalivahdit Beto ja Mariano Barbosa olivat loukkaantuneina. Ottelu päättyi Sevillan 2–0-voittoon. Hän pelasi kauden aikana 21 Primera Divisiónin ottelua. Eurooppa-liigassa hän pelasi 11 ottelua mukaan lukien voitokas loppuottelu FK Dniproa vastaan.

Rico pelasi Sevillassa neljän kauden aikana kaikkiaan 114 Espanjan pääsarjaottelua, joissa hän päästi 150 maalia ja piti 38 ottelussa maalinsa koskemattomana. Mestarien liigassa hän pelasi karsintoineen 24 ottelua, joissa päästi 33 maalia ja piti vastustajan maaleitta yhdeksässä ottelussa.

Rico pelasi kauden 2018–2019 lainalla Englannin Valioliigan Fulhamissa. Pelaamissaan 29 liigaottelussa hän päästi 56 maalia ja pelasi viisi nollapeliä. Kauden 2019–2020 hän oli lainalla Ligue 1:n Paris Saint-Germainissa, jossa voitti kansallisen triplamestaruuden. Hän pelasi kaksi liigaottelua sekä Ranskan cupin ja liigacupin alkukierrosten otteluita. Mestarien liigassa hän pelasi kolmessa ottelussa päästämättä maaliakaan. Näihin kuuluivat puolivälierä Atalantaa ja välierä RB Leipzigia vastaan, jossa hän tosin tuli kentälle vasta 79. minuutilla. Tappiollisessa loppuottelussa hän oli vaihdossa.

Rico loukkaantui vakavasti toukokuussa 2023 hevosonnettomuudessa. Hän sai hevosen potkun niskan alueelle. Rico oli onnettomuuden johdosta 19 päivää koomassa ja 36 päivää tehohoidossa.

Syyskuussa 2024 Rico siirtyi qatarilaisseura Al-Gharafaan. Rico pelasi ensimmäistä kertaa onnettomuutensa jälkeen 1. lokakuuta 2024 AFC:n mestarien liigan ottelussa Al-Ainia vastaan.

## Maajoukkueura
Rico teki debyyttinsä Espanjan maajoukkueessa 1. kesäkuuta 2016 Etelä-Koreaa vastaan. Se on maaliskuussa 2025 edelleen hänen ainoa maaottelunsa.

## Lähteet

## Aiheesta muualla
* Sergio Ricon tilastot BDFutbol-sivustolla
Vaski-kirjastot

**Vaski-kirjastot** on Varsinais-Suomen alueen 18 kunnan kirjastoverkosto eli kirjastokimppa. Alueellinen yleisten kirjastojen yhteenliittymä muodostettiin vuonna 2008. Maakunnan kunnista esimerkiksi Salo liittyi mukaan kirjastokimppaan vuonna 2015.

Vaski-kirjastoilla on yhteinen verkkokirjasto, kirjastokortti, käyttösäännöt ja kuljetuspalvelu. Kirjastoverkostoon kuuluvat Kaarinan, Kustavin, Laitilan, Liedon, Maskun, Mynämäen, Naantalin, Nousiaisen, Paimion, Pyhärannan, Raision, Ruskon, Salon, Sauvon, Taivassalon, Turun, Uudenkaupungin ja Vehmaan yleiset kirjastot. Alueen kirjastojen asiakkaat voivat lainata kaikkien kuntien yleisistä kirjastoista samalla kortilla, varata lainoja muista kunnista ja palauttaa lainansa muiden kuntien kirjastoihin.

Vuonna 2023 Vaski-kirjastoihin tehtiin 3,2 miljoonaa fyysistä käyntiä ja 3,4 miljoonaa verkkokäyntiä. Samana vuonna kokoelmiin kuului 2,4 miljoonaa nidettä, joista 2,0 miljoonaa oli kirjoja. Kokonaislainaus oli 6,8 miljoonaa.

## Toimipaikat

Vaski-kirjastoihin kuului heinäkuussa 2021 yhteensä 56 tai 57 kiinteää kirjaston toimipaikkaa tai kirjastoautoa.
(oheinen taulukko on kesken: usean kirjaston koordinaatit kohdistamatta)

(* Liedon kirjastoauto: listaus poistettu Vaski-kirjastojen tai Liedon kirjaston sivustolta, mutta yhä mukana kirjastot.fi-listauksessa . Liedon kunnanhallitus on lakkauttanut kirjastoauton Päivi Perkiö (25.10.2019) Liedon kirjastoauton lakkautus tuli ”aivan puskista” niin kirjastoväelle kuin käyttäjillekin, 2  )

## Katso myös
* Blanka-kirjastot, Turunmaan saariston kirjastokimppa 
* Loisto-kirjastot, Varsinais-Suomen Loimaan seutukunnan kirjastokimppa 

## Lähteet

## Aiheesta muualla
*Vaski-kirjastot (vaski.finna.fi)
Sio

**Sio** on maalaiskunta Moptin alueen Moptin piirissä Malissa. Sen keskuskylä Soufouroulaye sijaitsee Niger- ja Banijokien tulva-alueen itäreunalla 25 kilometriä Moptista etelään. Kunnassa on 24&nbsp;100 asukasta (vuonna 2009).

## Maantiede ja ilmasto
Sion kunnan pinta-ala on 521 neliökilometriä. Se rajoittuu lännessä Moptin piirin Soyen ja pohjoisessa Socouran, idässä Bandiagaran piirin Pignari Banan ja Pignaryn sekä etelässä Djennén piirin Fakalan kuntiin. 

Kunta on pinnanmuodostukseltaan tasankoa, jonka länsiosa kuuluu tulva-alueeseen. Sen läpi virtaa Nigerin sivujoki Bani, joka muodostaa lukuisia järviä kuten Mbela, Thiofi, Kadié, Bouba ja Sabana. Luonnonvarainen kasvillisuus on savannia sekä paikoitellen galleriametsiä.

Seutu kuuluu Sahelin vyöhykkeeseen. Sadekausi kestää heinäkuusta syyskuuhun. Vuotuinen sademäärä on 350–400 millimetriä.

## Asutus
Kuntaan kuuluu 20 kylää. Niistä suurimmat ovat 4&nbsp;000 asukkaan Kouna, 3&nbsp;600 asukkaan Somadougou ja yli 2&nbsp;000 asukkaan Soufouroulaye ja Neima. Asukkaat ovat etupäässä markoja, bambaroita, fulbeja, dogoneja ja bozoja. Vallitsevat uskonnot ovat islam ja kristinusko.

## Liikenne, talous ja palvelut
Kunnan läpi kulkee Bamakon ja Moptin välinen maantie RN6, minkä ansiosta useilla kylillä on hyvät liikenneyhteydet.

Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi (lähes 40 % tuotannosta), hirssi, durra, maissi, maapähkinä, pavut, vesimeloni ja vihannekset. Kotieläimiä ovat naudat, lampaat, vuohet, aasit ja hevoset. Lisäksi harjoitetaan polttopuun hankintaa, keräilyä, käsityöammatteja ja kaupankäyntiä. Somadougoussa pidetään viikoittain tärkeät markkinat ja Soufouroulayessa pienemmät. Karjaa ja kalaa viedään myytäväksi Moptiin, Bamakoon ja Burkina Fasoon.

Kunnassa toimii esikoulu, kahdeksan alakoulua, kaksi yläkoulua, kaksi koulutus- ja kehittämiskeskusta (CED), lukutaitokeskuksia ja madrasa. Terveyspalveluihin kuuluvat Soufouroulayen ja Somadougoun terveyskeskukset ja kaksi terveysasemaa. Vesihuolto käsittää joukon kaivoja, porakaivoja ja vesiposteja. Muihin palveluihin kuuluu kaksi toria, kaupat, viljavarastot, myllyt, riisinkuorimakoneet sekä Soufouroulayen nuortenleiri, jonka tarkoitus on edistää nuorison työllisyyttä. Jokaisen kylän pikku moskeijan lisäksi kunnassa on kaksi suurta perjantaimoskeijaa.

## Nähtävyydet ja matkailu
Kunnassa sijaitsevat Sékou Amadoun 1800-luvun alussa perustaman Hamdallahin kaupungin rauniot. Matkailupalveluja ei ole.

## Lähteet
* 

### Viitteet
Joulu (albumi)

**Joulu – Christmas Music from the North** on vuonna 2003 julkaistu Sakari Kukon kolmas sooloalbumi. Hengellisistä joululauluista koostuva levy on jatkoa hänen kaksi vuotta aikaisemmin ilmestyneelle virsiä sisältäneelle albumilleen. Mukana on myös sama kokoonpano vahvistettuna kitaristi Badu N'djaylla, joka soittaa viidellä kappaleella. Kyseessä on instrumentaalialbumi, jonka sävellykset on sovitettu free jazzin tyyliin.
 
## Muusikot
*Sakari Kukko – huilu, saksofoni
*Samuli Mikkonen – piano, harmoni
*Ulf Krokfors– kontrabasso
*Mika Kallio – rummut
*Badu N'djay – kitara

## Kappaleet
#  (säv. Ahti Sonninen)
#  (säv. Uuno Klami)
#  (säv. Kreeta Haapasalo)
#  (säv. Jean Sibelius)
#  (säv. tuntematon)
#  (säv. Martti Hela)
#  (ranskalainen kansansävelmä)
#  (säv. Dmitri Bortnjanski)
#  (säv. tuntematon)
#  (säv. P. J. Hannikainen)
#  (säv. Selim Palmgren)
#  (säv. Kreeta Haapasalo)
#  (säv. Heino Kaski)
#  (säv. Martti Hela)
#  (ruotsalainen kansansävelmä)

## Lähteet
*Joulu Fono-äänitetietokanta

### Viitteet
Rannanjärvi elää / Kova luu

**Rannanjärvi elää / Kova luu** on Tuomari Nurmion single vuodelta 1997. Molemmat kappaleet on julkaistu aiemmin Nurmion albumilla *[[Luuta ja nahkaa]]*. Singlellä kappaleista on yhtyesovitukset, kun albumilla ne ovat Nurmion sooloesityksinä. Singlen kokoonpanossa soittavat Arto Järvelä, Ulf Krokfors, Kimmo Pohjonen, Heikki Tikka ja Tommi Viksten. He ovat myös yhdessä Nurmion kanssa sovittaneet kappaleet.

## Kappaleet
#Rannanjärvi elää
#Kova luu

## Kokoonpano
* Arto Järvelä – viulu
* Ulf Krokfors – basso
* Kimmo Pohjonen – haitari
* Heikki Tikka – rummut
* Tommi Viksten – kitara

## Aiheesta muualla
* Rannanjärvi elää / Kova luu discogs.com -sivustolla.
Övrabyborgin kartano

**Övrabyborgin kartano** on Ruotsissa Tomelillan kunnassa sijaitseva rakennus. Se on valkoinen kivitalo, joka edustaa tyyliltään klassisismia. Nykyinen päärakennus on vuodelta 1809. Tila on ollut saman suvun hallussa vuodesta 1798, jolloin hovimarsalkka Achates Carl von Platen osti sen. Aikaisemmin kartanossa on kasvatettu sikoja, mutta siitä luovuttiin taloudellisista syistä.

## Lähteet
* Rebecca Sjöberg: Från svinavel till uthyrning av bostadshus  Ystads Allehanda 16.8.2007.
Ajan lyhyempi historia

**Ajan lyhyempi historia** () on Stephen Hawkingin ja yhdysvaltalaisen fyysikon Leonard Mlodinown kirjoittama, vuonna 2005 julkaistu tietokirja. Se on päivitys ja tiivistys Hawkingin vuonna 1988 ilmestyneestä kirjasta *[[Ajan lyhyt historia]]*. *Ajan lyhyemmässä historiassa* alkuperäisen teoksen keskeistä sisältöä on laajennettu, mutta samalla kirjan pituus ja helppolukuisuus ovat säilyneet. Teoksen sisältöä on päivitetty vastaamaan tieteen uudempia käsityksiä, ja teoksen nimestä huolimatta muutamia aiheita on myös laajennettu. Teos on siis lyhyempi historia, sillä kirjasta on jätetty pois jonkin verran teknistä sisältöä. Sisältöä on myös päivitetty liittämällä siihen uusia teorioita ja havaintoja. *Ajan lyhyemmässä historiassa* kerrotaan edistysaskelista kohti täydellistä, kaikki fysiikan voimat yhdistävää teoriaa. Havaintojen osalta kirja sisältää tärkeää uutta tietoa, kuten kosmista taustasäteilyä, joita mittasivat COBE-satelliititi sekä Hubble-avaruusteleskooppi.

## Lähteet
* Hawking, Stephen W.: *Ajan lyhyempi historia*. WSOY, 2005. .

## Kirjallisuutta
* Hawking, Stephen W.: *Ajan lyhyt historia: Alkuräjähdyksestä mustiin aukkoihin. (A brief history of time, 1988.)* Alkusanat: Carl Sagan. Suom. Risto Varteva. 8. painos 1999. Helsinki: WSOY, 1988. .
* Hawking, Stephen W.: *Ajan lyhyt historia. (The illustrated A brief history of time, 1996.)* Tarkistettu ja täydennetty, kuvitettu laitos. Suom. Risto Varteva. 5. painos 2005. Helsinki: WSOY, 2000. .
Jääkiekon I-divisioonan kausi 1988–1989

**Jääkiekon I-divisioona 1988–1989** oli järjestyksessään 15. pelattu I-divisioonakausi. Sarjassa pelattiin 12 joukkueen nelinkertainen runkosarja, jonka jälkeen kaksi parasta joukkuetta jatkoivat SM-liigan karsintoihin. Viimeiseksi sijoittunut putosi suoraan II-divisioonaan ja toiseksi viimeinen joutui karsimaan sarjapaikastaan. 

Sarjassa Joensuun Kiekko-Pojat ja Helsingin Jokerit muodostivat selkeän kärkikaksikon. Molemmat joukkueet voittivat omat karsintaottelunsa ja nousivat SM-liigaan kaudeksi 1989-1990. I-divisioonaan putosivat Oulun Kärpät ja Porin Ässät.

Sarjan viimeiseksi jäänyt Savonlinnan Pallokerho putosi suoraan II-divisioonaan ja Heinolan Peliitat karsintojen jälkeen. Tilalle nousivat Kiekko-67 ja Hokki-Salo. 

## Runkosarja

JoKP ja Jokerit SM-liigakarsintaan. Peliitat I-divisioonakarsintaan, SaPKo putosi II-divisioonaan.

## Liigakarsinta
Liigakarsintaottelut pelattiin paras viidestä järjestelmällä. SM-liigan 11. Kärpät sai vastaansa I-divisioonassa toiseksi sijoittuneen Jokerit ja SM-liigan 12. Ässät sai vastaansa I-divisioonan voittaneen JoKP:n.

## I-divisioonakarsinta

Kiekko-67 nousi I-divisioonaan. Tasapisteisiin päätyneiden Hokki-Salon ja VHT:n välillä pelattiin uusintaottelu, jonka Hokki-Salo voitti 8-7 nousten I-divisioonaan. Peliitat putosi II-divisioonaan. 

## Lähteet
FS Tempête (1925)

**Tempête** oli Ranskan laivaston 1925 vesille laskettu Bourrasque-luokan hävittäjä toisessa maailmansodassa.

## Valmistus

Alus tilattiin Nantesista Anciens Chantiers Dubigeonilta, missä köli laskettiin 3. joulukuuta 1923. Alus laskettiin vesille 21. helmikuuta 1925 ja otettiin palvelukseen 28. syyskuuta 1926.

## Palvelus
Aluksen 75 millimetrin ilmatorjuntatykki vaihdettiin 1930-luvun alussa kahteen 37 millimetrin ilmatorjuntatykkiin, jolloin tulinopeus nousi merkittävästi kantaman kustannuksella.

Alus poistettiin alusluettelosta helmikuussa 1950.

## Lähteet
*
*

### Viitteet
Pikkutrumpettiköynnös

**Pikkutrumpettiköynnös** (*Campsis radicans*) on trumpettiköynnösten sukuun kuuluva laji. Kukkien väri on joko oranssi tai tulipunainen. Kukinta-aika on kesäkuulla. Kasvi menestyy aurinkoisella tai puolivarjoisella paikalla ja kestää melko hyvin kuivuutta, mutta kastelun on hyvä olla säännöllistä. Sitä tavataan luonnonvaraisena Pohjois-Amerikassa. Se houkuttelee puoleensa kolibreja. Se on suosittu puutarhakasvi värikkäiden kukkiensa ansiosta. Sitä käytetään paitsi talojen seinillä, myös esimerkiksi aitauksissa ja puutarhamajoissa.

## Lähteet

## Aiheesta muualla
*
FS Simoun (1924)

**Simoun** oli Ranskan laivaston 1924 vesille laskettu Bourrasque-luokan hävittäjä toisessa maailmansodassa.

## Valmistus

Alus tilattiin Ateliers et Chantiers de St. Nazaire-Penhoët'lta, missä köli laskettiin 8. elokuuta 1923. Alus laskettiin vesille 3. kesäkuuta 1924 ja otettiin palvelukseen 29. huhtikuuta 1926.

## Palvelus
Aluksen 75 millimetrin ilmatorjuntatykki vaihdettiin 1930-luvun alussa kahteen 37 millimetrin ilmatorjuntatykkiin, jolloin tulinopeus nousi merkittävästi kantaman kustannuksella.

## Lähteet
*
*

### Viitteet
Lintu ja ääni

**Lintu ja ääni – Kotoiset lintumme solisteina** on lintujen ääntelyä esittelevä kirja, jonka Moreeni on julkaissut 2013. Kirjaan ja cd-levylle on koottu 75 Suomessa esiintyvästä linnusta valokuvat, kuvaukset ja ääninäytteet. Tekstit on kirjoittanut biologi ja luontotoimittaja Riku Cajander, ja äänitykset on tehnyt Lauri Hallikainen, joka on vuodesta 1996 lähtien kerännyt ääniarkistoonsa 6&nbsp;330 näytettä, joiden joukossa on jopa lintujen siipiääniä.

Cajander on koonnut teksteihin lintuja käsittelevää perimätietoa. Kunkin linnun kohdalla on myös levinneisyyskartta. Linnut ovat aakkosjärjestyksessä.

## Arviot
William Velmala kirjoittaa Linnut-lehdessä, että *Lintu ja ääni* on "hauska kirja", tarinat viihdyttäviä ja silti asiapitoisia. Hän toteaa, että kirja on erinomainen valinta ensimmäiseksi lintukirjaksi, ja kiittää korkeatasoisia ja riittävän pitkiä ääninäytteitä. Valokuvista hänellä on moitittavaa: kaikki eivät ole erityisen edustavia.

## Lähteet
Kohtalon tähti

**Kohtalon tähti** () on vuonna 1952 ensi-iltansa saanut Vincent Shermanin ohjaama yhdysvaltalainen lännenelokuva, jonka pääosissa ovat Clark Gable, Ava Gardner ja Broderick Crawford. Elokuva jäi sivuosassa olevan Lionel Barrymoren viimeiseksi elokuvaksi. *Kohtalon tähdessä* sekoittuvat romantiikan ja westernin ainekset, ja elokuva sijoittuu 1840-luvun Texasiin, missä raja-asukas auttaa Texasin itsenäistymisprosessia Meksikosta. *Kohtalon tähti* on Gablen ja Gardnerin toinen yhteinen elokuva.

*Kohtalon tähden* oli käsikirjoittanut Borden Chase Howard Estabrookin tarinan pohjalta. Elokuvan tuotti Z. Wayne Griffin, ja sen tuotanto- ja levittäjäyhtiönä oli Metro-Goldwyn-Mayer. *Kohtalon tähti* kuvattiin Coloradossa ja MGM:n studioilla Kalifornian Culver Cityssä noin 1,6 miljoonan dollarin budjetilla vuonna 1951 toukokuun puolesta välistä kesäkuun loppuun.

*Kohtalon tähti* sai Yhdysvaltain ensi-iltansa 31. tammikuuta vuonna 1952 New Yorkissa. Yhdysvaltain maanlaajuinen ensi-ilta oli 8. helmikuuta, ja Suomessa elokuva sai ensi-illan 7. marraskuuta 1952. Elokuva uudelleenesitettiin Suomessa 3. syyskuuta vuonna 1965. MGM:n merkinnöissä elokuva tuotti Yhdysvalloissa ja Kanadassa 2 478 000 dollaria ja ulkomailla 1 444 000 dollaria. Lopulta elokuva toi voittoja 990 000 dollarin edestä. United Artists ja MGM julkaisivat *Kohtalon tähden* VHS:lle vuonna 1994, ja Warner Bros. julkaisi elokuvan DVD:lle vuonna 9. syyskuuta 2011.

## Näyttelijät

## Lähteet

## Aiheesta muualla
* 
* 
* 
* ''Kohtalon tähti'' TCM Movie Databasessa